open-index/open-wikipedia-markdown huggingface dataset:
Hugh David Politzer

**Hugh David Politzer** (* 31. august 1949, New York, New York, USA) je americký teoretický fyzik. 

V roku 2004 získal Nobelovu cenu, spolu s Davidom Grossom z Kalifornskej univerzity a Frankom Wilzcekom, „za objav asymptotickej voľnosti v teórii silnej interakcie“.

## Životopis
Narodil sa v New Yorku. Jeho rodičia Alan a Valerie Politzer boli doktori a pochádzali z Československa. Po druhej svetovej vojne emigrovali do USA. Navštevoval strednú školu Bronx High School of Science a ukončil ju v roku 1966. Svoj bakalársky titul obdržal na Michiganskej univerzite v roku 1969 a doktorát z Harvardovej univerzity pod vedením Sidneyho Colemana v roku 1974.

Vo svojom prvom uverejnenom článku z roku 1973 opísal fenomén asymptotickej voľnosti: čím bližšie sú k sebe kvarky, tým slabšie medzi nimi budú pôsobiť silné jadrové sily

Keď sa kvarky nachádzajú v extrémnej blízkosti, jadrová sila medzi nimi je tak slabá, že sa správajú skoro ako voľné častice. Tento záver, nezávisle objavený v približne rovnakom čase Grossom a Wilczekom na Princetonskej univerzite, bol mimoriadne dôležitý pre rozvoj kvantovej chromodynamiky. S Thomasom Appelquistom hral Politzer taktiež ústrednú rolu pri predpovedi „charmonia“, subatomárnej častice tvorenej charmovým kvarkom a charmovým antikvarkom.

Bol členom tzv. Harvardskej spoločnosti pre vybraných študentov od roku 1974 do roku 1977, keď prešiel na Kalifornský technologický inštitút, kde v súčasnosti pôsobí ako profesor teoretickej fyziky. V roku 1989 účinkoval v menšej role vo filme *Fat Man and Little Boy* ako fyzik Robert Serber z Projektu Manhattan.

## Referencie

*

## Externé odkazy
* Nobelova cena
* Stránka na Caltech 
* 

Kategória:Fyzici USA
Kategória:Nositelia Nobelovej ceny za fyziku
Kategória:Nositelia Nobelovej ceny z USA
Kategória:Osobnosti z New Yorku
František I. Lotrinský

**František I. Lotrinský** môže byť:

* rímskonemecký cisár, František I. Lotrinský, lotrinský vojvoda František III., pozri František I. (Svätá rímska ríša)
* lotrinský vojvoda, pozri František I. (Lotrinsko)

Kategória:Rozlišovacie stránky – Panovník
Kikujovia

thumb|Kikujská žena
**Kikujovia** (alebo **Gĩkũyũ, Agĩkũyũ, Kikuyu**) sú najpočetnejším etnikom v Keni - asi 5 347 000 ľudí, čo je 22% populácie Kene . Sú ekonomicky najaktívnejšou skupinou v Keni. Hovoria kikujsky, svahilsky a anglicky.

## Kikujské osobnosti
* Jomo Kenyatta - prvý prezident (1964 -1978) 
* Mwai Kibaki - tretí prezident, 2002, 2008
* Kenneth Matiba - vodca oficiálnej opozície 
* Wangari Maathaiová - držiteľka Nobelovej ceny za mier
* Josephat Karanja - viceprezident
* Josiah Mwangi Kariuki - člen parlamentu
* Harry Thuku - bojovník za slobodu a nezávislosť
* Gakaara Wa Wanjaũ - člen hnutia Mau Mau, spisovateľ
* John Ngugi - atlét
* Catherine Ndereba - atlét 
* James Macharia - atlét
* Meja Mwangi - spisovateľ

## Referencie

## Iné projekty

## Literatúra
* Tordoff, William, *Government and Politics in Africa*, Indiana University Press, 1993
* Klánský, Josef, *Keňa*, nakladatelství Svoboda v Praze, 1967
* Chazan, N., Mortimer, R., Ravenhill, J., Rothchild, D., *Politics and Society in Contemporary Africa*, Lynne Rienner Publishers, 1992
* Lye, Keith, *Svet do kapsy od A po Z*, Ottovo nakladatelství - Cesty Praha, 2002

Kategória:Keňa
Kategória:Africké etniká, národy a národnosti
Chryzantéma

**Chryzantéma** () je rod rastlín ktorý zastupuje trváce byliny z čeľade astrovité (*Asteraceae*). Taxonomicky je tento rod radený do tribusu *[[Anthemideae]]* v podčeľadi astrovaté (*Asteroideae*).

## Etymológia
Z gréčtiny:  (*chrysos* – zlatý) +  (*anthemon* – kvet), možno prevzaté prostredníctvom nemčiny z latinčiny.

## Opis
Rod chryzantéma zastupuje trváce, mierne až silno aromatické byliny s drevnatým a rozkonáreným podzemkom. Byľ je priama alebo vystúpavá, jednoduchá alebo rozkonárená, holá alebo chlpatá, vysoká 5 až 150 cm.

Listy sú striedavé, v dolnej časti byle zdanlivo protistojné, stopkaté, horné byľové listy sú sediace.

Úbory sú lúčovité, zvyčajne jednotlivé alebo usporiadané v chocholíkovitej metline. Zákrov je široko miskovitý až pologuľovitý, viacradový. Zákrovné listene sú podlhovasté až úzko obrátene vajcovité, zelené, na okraji spravidla s rôznofarebným suchoblanitým lemom. Lôžko úboru je plné, na začiatku kvitnutia ploché, pri odkvitaní kužeľovito vypuklé, nahé. Lúčovité kvety sú piestikové, jednofarebné, biele až ružovofialové, červené, žlté, zelené alebo viacfarebné. Rúrkovité kvety sú obojpohlavné, žlté.

Plodmi sú nažky bez chocholca. Z lúčovitých kvetov sú nažky s tromi krídlami, a sú trikrát dlhšie ako široké. Z rúrkovitých kvetov sú nažky valcovité a ryhované

## Rozšírenie
Druhy rodu chryzantéma sú rozšírené najmä vo východnej Ázii, s centrom druhovej diverzity v Číne. Niektoré druhy zasahujú cez Ruský Ďaleký východ až do Severnej Ameriky. Na Slovensku sa prirodzene vyskytuje iba chryzantéma pieninská (*Chrysanthemum zawadzkii*). Ďalšie dva druhy – chryzantéma severská (*Chrysanthemum arctium*) a chryzantéma záhradná (*Chrysanthemum x morifolium*) sa u nás pestujú ako okrasné rastliny.

## Zoznam druhov
V rámci rodu eviduje databáza semenných rastlín POWO tieto súčasné druhy:

## Galéria

Dendranthema zawadskii Clara Curtis 2zz.jpg|Chryzantéma pieninská – kvitnúce úbory.
Złocień Zawadzkiego P39-1.jpg|Chryzantéma pieninská – kvitnúce jedince v masíve Troch korún (Pieniny).
菊花 Chrysanthemum morifolium cultivars 2 -上海共青森林公園 Shanghai, China- (12116184166).jpg|Chryzantéma záhradná – vyšľachtené kultivary.
Chrysanthemum indicum kz02.jpg|*[[Chrysanthemum indicum]]* – vrchol stonky s úbormi.
Chrysanthemum japonense1.jpg|*[[Chrysanthemum japonense]]* – trs rastlín.


## Referencie

## Iné projekty

Kategória:Flóra na Slovensku
Kategória:Astrovité
Kategória:Astrovaté

Kategória:Trvalé rastliny
Kategória:Záhradné rastliny
Kategória:Liečivé rastliny
Pentameter

**Pentameter** je päťstopový časomerný daktylský alebo spondejský verš, ktorý je charakteristický intonačnou prestávkou v strede verša. Intonačná prestávka delí verš na dva polverše, ktoré sa skladajú z dvoch úplných a jednej neúplnej stopy, ktorej chýba ľahká doba. Rytmický prízvuk sa nachádza na začiatku a konci každého polverša.  Vyskytuje sa iba v stichickej poézii, ktorá nie je členená na strofy. 

Svôj pôvod má v starogréckej literatúre, kde sa používal v kombinácii s hexametrom a spolu tvorili elegické distichon (žalospevné dvojveršie). 

## Referencie

## Pozri aj
*hexameter

Kategória:Básnické formy
Vlastivedné múzeum v Hlohovci

**Vlastivedné múzeum v Hlohovci** je múzeum, ktoré bolo založené v roku 1959. Patrí k typickým regionálnym múzeám vlastivedného charakteru. V svojich priestoroch spravuje zbierky spoločenských a prírodných vied, predovšetkým v odboroch história, archeológia, národopis, zoológia a botanika. Najpočetnejšie sú zbierky z odboru entomológia.

Múzeum dnes sídli v objekte františkánskeho kláštora, ktorý dal v roku 1492 postaviť Vavrinec Ujlaki a dnes je národnou kultúrnou pamiatkou. Ide o dvojpodlažnú budovu s rajským dvorom. Niektoré expozície sú aj v Robotníckom dome, vo výstavnej sieni na Rázusovej ulici č. 6, kde sú inštalované výstavy muzeálneho, ale prevažne galerijného charakteru.

Vlastivedné múzeum v Hlohovci dokumentuje spoločenský a prírodný vývoj v regióne Považia medzi severnou časťou Malých Karpát a južnou časťou Považského Inovca. Jeho špecializáciou je entomológia. Má zo všetkých západoslovenských múzeí najväčšiu zbierku hmyzu najmä chrobákov a motýľov. Prírodné vedy zastupujú aj zbierky z botaniky, mineralógie, geológie a zoológie. Spoločenské vedy sú zastúpené zbierkami z archeológie, histórie, národopisu a numizmatiky. 

## V múzeu je inštalovaných viacero stálych expozícií

* **Expozícia archeológie** bola otvorená v roku 1980. Obsahuje exponáty, ktoré sú výsledkom archeologických výskumov v Hlohovci a na okolí. Člení sa na celky podľa jednotlivých archeologických období. Najvzácnejším exponátom je drobná plastika Jupitera Dolichena z rímskeho obdobia, gravírovaná a plátovaná meďou a striebrom.

* **Expozícia historického nábytku** v refektári kláštora tvorí súčasť spoločenskovednej expozície od roku 1982. V rámci expozície štýlového nábytku sa tu predstavujú základné typy nábytkového zariadenia z 18 až 19. storočia. K najcennejším exponátom patrí intarzovaná skriňa z 2. polovice 18. storočia.

* **Expozícia keramiky** sa člení na dve časti. Prvá zachytáva vývoj keramiky od neolitu až po 20. storočie. Druhá zachytáva vývoj ľudovej keramiky – majoliky a hrnčiny. Expozícia vznikla v roku 1983.

* **Expozícia Ženský ľudový odev** z roku 1983 prezentuje základné ženské odevné súčiastky a odevné komplety.

* **Expozícia historického portrétu a grafiky** vznikla v roku 1983. V naznačenom meštianskom interiéri z 18. a 19. storočia je inštalovaná zbierka obrazov z hlohovského zámku. Najcennejšie sú portréty príslušníkov rodiny Erdödyovcov.

* **Expozícia Prírodné pomery Hlohovca a okolia** vznikla v roku 1971 a prezentuje prírodné bohatstvo okolia Hlohovca, charakteristických zástupcov vtákov a cicavcov usporiadaných podľa prostredia, v ktorom žijú. Časť exponátov je inštalovaná v diorámach.

Múzeum poskytuje aj lektorské služby, odborné výklady k výstavám, premietanie videofilmov a predaj pohľadníc, drobnej grafiky, katalógov a bulletinov.

Kategória:Hlohovec
Kategória:Múzeá na Slovensku
Kategória:Múzeá v Trnavskom kraji
Malý Pyšný štít

**Malý Pyšný štít** je prvý výrazný vrchol v členitom hrebeni od *Baranieho sedla,* v rázsoche Lomnického štítu. Spolu s Pyšným štítom tvorí peknú a charakteristickú dvojicu.

## Topografia
Na severozápade ho od Strapatej veže delí *Malá Lastovičia štrbina*, na JV od Pyšného štítu zasa *Lastovičia štrbina*. Uprostred *Lastovičej štrbiny* stojí 15 metrová vežička menom Loktibrada. JZ stenou spadá do *Mačacieho kotla* - časti Kotliny Piatich spišských plies, SV stenou do *Veľkej Zmrzlej doliny*.

## Niekoľko výstupov
* 1901 Prvý výstup cez *Lastovičiu štrbinu* Jozef Déry, na štrbinu II, z nej I. Vystúpil aj na *Loktibradu.*
* 1952 Prvovýstup pravou časťou SV steny, M. Mereš a A. Puškáš, VI.
* 2007 Prvovýstup SV stenou „Bailando,“ P. Jackovič a M. Medvec, V+ A3,

## Galéria

Obrázok: Kieżmarski i Durny Szczyt.jpg|Zľava Malý Kežmarský, Pyšný a Malý Pyšný štít.
Obrázok: Widok z Czerwonej Ławki a1.jpg |Sprava Posledná veže, dva Pyšné štíty, Strapatá a Supia veža, tiahly Veterný štít a Ovčiarska veža.


## Referencie
* F. Kroutil, *Vysoké Tatry pro horolezce, 3. diel*, Olympia 1977.

## Iné projekty

## Externé odkazy
* Popis vrchu a relatívne ľahších výstupov
* Mapa 
* Foto od Veterného po Pyšný štít

Kategória:Dvojtisícovky na Slovensku
Kategória:Vrchy Vysokých Tatier
Polievka

náhľad|Kuracia polievka
náhľad|Písmenková polievka
thumb|Držková polievka

**Polievka** je najčastejšie teplé, tekuté až mierne husté jedlo. Pripravuje sa z vody, zeleniny, mäsa, mäsového vývaru, tuku, kuchynskej soli a daľších prísad. Väčšinou sa podáva ako predkrm pred hlavným chodom. Polievky sa všeobecne delia na číre a zahustené.

Základný produkt pre väčšinu druhov polievok je voda. Vo vode sa varia rôzne prísady, ktoré dodávajú polievke výslednú chuť, farbu a vôňu. Polievka obvykle obsahuje mäso, hydinu, zverinu alebo ryby. K mäsu sa pridáva zelenina, ovocie, ryža, rôzne zásmažky alebo cestoviny.

## Číre polievky
Číra polievka je vývar z mäsa. Najčastejšie sa používa hovädzie alebo hydinové mäso. Najznámejším zástupcom v tejto skupine je hovädzia polievka alebo bujón, slepačia alebo kuracia polievka a polievky s ďalšími prísadami rezancová polievka, polievka s pečeňovými knedličkami, polievka s údeným mäsom, cibuľová polievka a iné.

## Zahustené polievky
[náhľad|[William-Adolphe Bouguereau: Soup]]
náhľad|Hubová polievka
Zahustené polievky sú také polievky, ktoré sa pri príprave pomocou rôznych prísad zahusťujú. Sú to rôzne krémové polievky alebo polievky zahustené zásmažkou a tiež polievky zahustené inými prísadami, ktoré sa varia spoločne s mäsom. Príkladom môže byť ryža, zemiaky, hrach, šošovica, fazuľa alebo iné strukoviny, kapusta, ale tiež mlieko, smotana alebo surové vajce alebo len vaječný žĺtok.

## Polievky
* slepačia polievka
* kuracia polievka
* hovädzí vývar
* kapustová polievka
* zemiaková polievka 
* držková polievka
* hrášková polievka
* gulášová polievka
* cibuľová polievka
* cesnaková polievka
* šošovicová polievka
* fazuľová polievka
* paradajková polievka
* hubová polievka
* bryndzová polievkademikát
* rybacia polievkahalászlé
* hŕstková polievka

## Referencie

## Literatúra
*

## Pozri aj
* Phở
* Rámen

## Iné projekty

## Externé odkazy
* Polievka nie je len doplnkom hlavného jedla - ozene.zoznam.sk

## Zdroj

Kategória:Potraviny
Macedónia

**Macedónia** (staršie – pred vznikom dnešného štátu Macedónsko – alebo vo vzťahu k balkánskym vojnám aj **Macedónsko**; zastarano **Makedónia**; veľmi zastarano – ale pre rímsku provinciu aj dnes po latinsky – *Macedonia*; veľmi zastarano *Makedonia*) je historické (pôvodne staroveké) územie na Balkánskom polostrove do zač. 20. stor. (keď bolo balkánskymi vojnami rozdelené na Vardarskú Macedóniu, Egejskú Macedóniu a Pirinskú Macedóniu) a príslušné štátne či administratívne útvary, pozri:
* Macedónia (historické územie)
* Macedónia (kráľovstvo)
* Macedónia (rímska provincia)
* Macedónia (satrapia)
* Macedónia (thema)
* Macedónska diecéza
* Macedónia (región)

**Makedónia** (staršie – pred vznikom dnešného štátu Macedónsko – aj **Macedónsko**; zriedkavo **Macedónia**) je územie v dnešnom Grécku, zodpovedá tzv. Egejskej Macedónii, pozri Makedónia (moderné Grécko)

**Macedónsko** je skrátený názov dnešného štátu na Balkánskom polostrove, jemu predchádzajúcej republiky v rámci Juhoslávie a krátkodobého štátu počas druhej svetovej vojny, zodpovedá tzv. Vardarskej Macedónii, pozri:
* Severné Macedónsko
* Macedónska socialistická republika
* Macedónska ľudová republika
* Macedónsky štát

## Pozri aj
* Pirinská Macedónia (v Bulharsku)
* Macedónci
Revolverheld

**Revolverheld** je nemecká rocková skupina, ktorá bola založená v Hamburgu pod menom *Manga* v zime v roku 2002. Na jeseň roku 2004 sa skupina premenovala na *Tsunamikiller*. Po nešťastí v decembri roku 2004 sa skupina premenovala na Revolverheld.

## História

Skupina Revolverheld začínala svoju kariéru na spoločných koncertoch so skupinou *Donots*, *Silbermond* a so spevákom Udom Lindenbergom. Revolverheld bol predkapelou skupiny *Die Happy*. S ich skladbou Rock n´Roll si ich začali všímať prvé rádia. V roku 2004 boli prijatý do projektu popovej akadémie Baden-Württemberg. V tom istom roku začali spolupracovať s manažérom Saschom Stadlerom. Vo februári roku 2005 podpísali nahrávaciu zmluvu so Sony BMG.

Ich prvý singel *Generation Rock* dosiahol 58. priečku nemeckej hitparády. Debutový album vyšiel v septembri 2005, druhý singel z albumu bola rocková balada *Die Welt steht still*, ktorá sa v prvom týždni dostala na 16. priečku nemeckej hitparády. Na začiatku roku 2006 vyšiel ich tretí singel *Freunde bleiben*, s ktorým zastupovali spolkovú krajinu Brémy v súťaži *Bundesvision Song Contest 2006* (hudobná súťaž medzi jednotlivými nemeckými spolkovými krajinami) kde obsadili druhé miesto. Ich tretí singel *Mit dir chill’n* vyhral pri internetovom hlasovaní hudobnú cenu *Eins Live Krone* ako najlepší nový singel roku 2006, s 41,1 percentami z celkového počtu hlasov.

## Členovia

Súčasní členovia:
* Johannes Strate (* 17. marec 1980) je spevák skupiny Revolverheld, vyrástol vo Worpswede pri Brémach. Jeho otec bol učiteľ na gymnáziu, gitarista a spevák, matka klaviristka. V desiatich rokoch začal Johannes hrať na gitare a v štrnástich založil prvú kapelu *Second Floor*. V roku 2002 navštevoval kurz popovej hudby v Hamburgu.
* Kristoffer Hünecke (* 12. máj 1976) je spevák a gitarista. Pracuje aj ako tenisový tréner.
* Niels Grötsch (* 22. apríl 1980) je spevák a gitarista, na gitaru začal hrať už v deviatich, potom päť rokov navštevoval klasické gitarové vyučovanie. V štrnástich rokoch vstúpil do školskej kapely a učil sa hrať na elektrickej gitare. Po niekoľkých menších skupinách vytvoril spoločne s Jakobom Sinnom a Kristofferom Hüneckom skupinu *Freiraum*. 
* Jakob Sinn (* 20. december 1980) je bubeník. V desiatich rokoch začal hrať na bubny a chodil aj na vyučovanie hry na bicie. Neskôr vyučoval aj sám a pracoval aj ako model.

Bývalí členovia: 
* Florian „Flo“ Speer (* 10. jún 1977) hrá na basovú gitaru. Od deviatich rokov chodil na vyučovanie hry na gitaru, hrať na basovú gitaru sa naučil sám, po niekoľkých menších skupinách prišiel nakoniec do skupiny Revolverheld.

## Zdroj

Kategória:Nemecké rockové hudobné skupiny
Kategória:Hudobné skupiny z 2003
Lotrinsko (historické územie)

náhľad|Lotrinský kríž, symbol Lotrinska používaný od 14. storočia.
**Lotrinsko** (fr. *Lorraine*, nem. *Lothringen*; nazvané podľa Lotara II.) je historické územie spočiatku v dnešnom severovýchodnom Francúzsku a častiach dnešného Beneluxu a Nemecka, zhruba od 14. storočia už len v dnešnom severovýchodnom Francúzsku. Najprv kráľovstvo, od konca 9. storočia vojvodstvo.

V rokoch 855 – 880 to bolo samostatné kráľovstvo, v roku 870 rozdelené medzi Východofranskú a Západofranskú ríšu, od roku 880 súčasť Východofranskej ríše/Nemeckého kráľovstva/rímskonemeckej ríše ako vojvodstvo (v rokoch 912 - 925 dočasne pod nadvládou Západofranskej ríše).

V roku 959 bolo rozdelené na:
* Dolnolotrinské vojvodstvo - severná polovica; povodie Maasy a dolného Rýna (Nizozemsko, Severné Porýnie...)
* Hornolotrinské vojvodstvo (od 14. storočia "Lotrinsko") - južná polovica; povodie Mosely (dnešné Lotrinsko, Sársko...)

Dolné Lotrinsko sa v 11. - 14. storočí rozpadlo na viacero samostatných vojvodstiev (Limbursko, Brabantsko a Jülich a pod.)

V Hornom Lotrinsku (teda Lotrinsku) si udržala vládu vojvodská dynastia. Vojvodstvo postupne stratilo územia Bar (znovu získané 1480), Saarbrücken, Luxembursko a cirkevné majetky. Od roku 1453 tu vládla mladšia línia Anjouvcov, ale územie stále patrilo do rímskonemeckej ríše. V roku 1737 bol František I. Lotrinský nútený vzdať sa vlády v Lotrinsku; potom v Lotrinsku chvíľu podľa dohody do svojej smrti vládol poľský kráľ Stanislav I. Leszczyński (1737 - 1766), ale v roku 1766 bolo pripojené k Francúzsku ako provincia (pozri pod Lotrinsko (región)).
Po prusko-francúzskej vojne (1870 - 1871) Francúzsko odstúpilo Nemecku časť Lotrinska (vtedy časti departementov Moselle a Meurthe, dnes departement Moselle), ktorá potom do roku 1919 patrila k Nemecku, v roku 1919 však znova pripadla k Francúzsku. Počas druhej svetovej vojny (1940 - 1944/1945) bolo toto územie opäť obsadené Nemeckom, odvtedy patrí Francúzsku.

## Iné projekty

Kategória:Historické územia
Kategória:Lotrinsko
Futbal na Letných olympijských hrách 1912

**[[Futbal]] na [[Letné olympijské hry 1912|Letných olympijských hrách 1912]]** bol olympijský turnaj vo futbale 1912 v Štokholme.

## Predkvalifikácia

## Štvrťfinále

## Semifinále

## o 3.miesto

## Finále

## Iné projekty

## Externé odkazy
* Olympijský turnaj 1908 na oficiálnej stránke FIFA 

Kategória:Futbal v 1912
1912
Kategória:Športy na Letných olympijských hrách 1912
Macedónci

**Macedónci** (alebo zastarano *Makedónci*) môžu byť:
* obyvatelia Macedónie alebo Macedónska (v ktoromkoľvek význame), pozri pod Macedónia
* antický národ, pozri Macedónci (staroveký národ)
* južnoslovanský národ, pozri Macedónci (Slovania)
* príslušníci Macedónskej dynastie, pozri Macedónska dynastia

**Makedónci** alebo staršie aj **Macedónci** sú obyvatelia dnešného gréckeho regiónu Makedónia, pozri pod Makedónia (moderné Grécko)
Ján Vagač (bryndziar)

**Ján Vagač** (* 1759, Stará Turá, Uhorsko† 1835) bol slovenský mäsiar a bryndziar, zakladateľ prvej bryndziarne  na území dnešného Slovenska (1787), ktorá vznikla (v tom čase uhorskom) mestečku Detva. Svojimi novými výrobnými postupmi „*smeroval k vytvoreniu špecifickej slovenskej bryndze*“.

## Život
Ján Vagač sa narodil v Starej Turej do rodiny mäsiara. Rodina patrila medzi zámožných katolíckych obyvateľov poddanského pôvodu. Vlastnila viaceré mlyny.

Ako majiteľ mäsiarne chodieval do Detvy nakupovať dobytok. Občas prespával na salašoch v jej okolí. Keďže tam chodil častejšie, bačovia ho poznali a vždy mu ponúkli syr, ktorý vyrábali z ovčieho mlieka. Viackrát si domov doniesol hrudku syra. Pre jeho dobrú chuť sa ho rozhodol obchodne využiť. Zo svojich ciest vedel, že Valasi spracovávajú syr na bryndzu. Poznal jej chuť, ale nevedel ako ju vyrábajú. Niečo sa mu predsa len podarilo odpozorovať a preto začal po návrate z ciest doma v Starej Turej robiť pokusy s bochníkmi syra, ktoré si doniesol z Detvy. Bochníky nechal vysušiť, potom ich drobil, prevalcoval váľkom, solil, miesil a robil pokusy pokiaľ nedocielil chuť, ktorú si pamätal. Obchodníci zo Starej Turej chodili po slovenských župách a nakupovali dobytok a maslo. Maslo doma stopili a plnili do súdkov a tieto ďalej vozili do veľkých miest v rakúskej ríši: do Viedne, Bratislavy, Budapešti a inde. Ako drobnú pozornosť aj trochu Vagačovej bryndze.

Vzorky mali úspech, preto sa Vagač rozhodol, že ju začne vyrábať vo väčšom množstve. Tak v roku 1787 založil výrobňu bryndze v Detve. Ručné lámanie a vaľkanie nahradil mletím na ručných mlynčekoch. Spočiatku ju vyrábal len v lete, keď sa dojili ovce. Počas zhruba siedmich mesiacov zamestnával takto Vagač 8 až 9 pracovníkov. Na zimu sa sťahoval do Starej Turej. Neskôr si sebou bral zásoby bryndze, ktorú nasolenú ukladal do chladných pivníc. Cez zimu ju v drevených geletkách posielal do obchodov. Tam ju vyklopili a predávali krájanú. Hovorilo sa jej „šnajdka“.

Po jeho smrti v roku 1835 sa výrobňa odovzdávala v rámci rodiny z generácie na generáciu až do roku 1948, keď bola znárodnená.

## Referencie

## Literatúra
* 
* 

Kategória:Slovenskí podnikatelia
Kategória:Narodenia v 1759
Kategória:Úmrtia v 1835
Kategória:Osobnosti zo Starej Turej
Mária Burgundská

**Mária Burgundská** (* 13. február 1457, Brusel, Belgicko – † 27. marec 1482, Hrad Wijnendale) bola burgundská, luxemburská a brabantská vojvodkyňa od roku 1477.

Mária bola jediné dieťa a dedička vojvodu Karola Smelého a Izabely Bourbónskej.

## Deti
19. augusta 1477 sa v Gente vydala za Maximiliána I. Habsburského (* 1459 – † 1519).  Manželstvo bolo veľmi harmonické a svojho času považované za vzor manželského súžitia. Z tohto zväzku vzišli tri deti:
* Filip Pekný (* 22. júl 1478 – † 25. september 1506) ∞ kastílska kráľovná Jana (* 6. november 1479 - † 12. apríl 1555)
* Margaréta (* 10. január 1480 - † 1. december 1530) ∞
** 1/ 1496 Ján Aragónsky a Kastílsky, princ astúrijský (* 1478 – † 1497) 
** 2/ 1501 Filibert Savojský, vojvoda (* 1480 – † 1504)
* François (* 10. september 1481 – † 26. december 1481)

## Referencie


## Iné projekty

## Zdroj

Kategória:Osobnosti z Bruselu
Kategória:Burgundskí vojvodovia
Kategória:Vojvodkyne (panovníčky)
Kategória:Arcivojvodkyne
Karol (Burgundsko)

**Karol Smelý** (* 10. november 1433, Dijon, Burgundsko – † 5. január 1477, Nancy) bol burgundský, brabantský, luxemburský, geldernský vojvoda a nositeľ Rádu Zlatého rúna.

## Pôvod
Karol Smelý bol syn vojvodu Filipa III. Dobrého a Izabely Portugalskej.

## Život
Jeho snom bolo vytvoriť z Burgundska a ďalších svojich území samostatné kráľovstvo nezávislé od Francúzska. Na tento účel, podobne ako jeho otec, vytvoril koalíciu s Anglickom proti francúzskemu kráľovi Ľudovítovi XI.

V rámci rozširovania svojho panstva viedol vojnu proti Ľudovítovmu spojencovi Švajčiarsku a Ľudovítovi verným šľachticom sídliacim blízko švajčiarskych hraníc. Dočasne získal mesto Nancy, ale potom utŕžil zo strany Švajčiarov a ich francúzskych spojencov dve ťažké porážky a stratil ho. Verný svojej prezývke narýchlo zozbieral novú armádu a znovu vytiahol proti Nancy.
Karol Smelý zomrel 5. januára 1477 na bojovom poli, keď sa snažil uhájiť obsadené lotrinské vojvodstvo, ktoré rozdeľovalo burgundské územia. Lotrinský vojvoda René sa však spojil s jeho nepriateľmi a pripravil tak Karolovi drvivú porážku, ktorá vojvodu stála život.

Jeho dcéra Mária sa po otcovej smrti stala burgundskou vojvodkyňou a podľa dohody sa vydala za cisárovho syna Maximiliána Habsburského. Práva na burgundské dedičstvo museli mladí manželia brániť najmä proti nárokom francúzskeho kráľa Ľudovíta XI. a jeho syna Karola VIII., ktorí ho považovali za odumreté léno. Uhájiť všetky rozsiahle Karolove dŕžavy pre potomkov sa nepodarilo. Po Máriinej predčasnej smrti pripadlo burgundské vojvodstvo Francúzsku a Habsburgovcom ostali najmä nizozemské provincie.

## Rodina
Karol bol ženatý tri razy: 

1/ 19. mája 1440 sa oženil v Blois s Katarínou Valois (* 1428†1446), dcérou francúzskeho kráľa Karola VII. a Márie z Anjou. 

2/ 30. októbra 1454 sa oženil v Lille s Izabelou Bourbonskou (* 1437† 1465), dcérou vojvodu Karola I. Bourbonského a Anežky Burgundskej. Mali jedno dieťa:
* Mária Burgundská (* 13. február 1457† 27. marec 1482) ∞ Maximilián I. Habsburský (* 1459† 1519), syn cisára Fridricha III. a Eleonóry Portugalskej

3/ 3. júla 1468 sa oženil v Damme s Margarétou z Yorku (* 1446† 1503), dcérou vojvodu z Yorku Richarda Plantageneta a Cecílie Nevillovej, sestrou anglického kráľa Eduarda IV.

## Iné projekty

## Zdroj

Kategória:Burgundskí vojvodovia
Kategória:Nositelia Rádu zlatého rúna
Kategória:Osobnosti z Dijonu
Kategória:Rytieri Podväzkového rádu
Ľudovít II. (Bavorsko)

**Ľudovít II.** Wittelsbach () (* 25. august 1845, Mníchov, Bavorské kráľovstvo – † 13. jún 1886, Wurmské jazero) bol bavorský kráľ od 10. marca 1864 do 9. júna 1886, ktorý vstúpil do histórie najmä ako mecenáš umenia.

Ľudovít II. sa narodil ako najstarší syn korunného princa Maximiliána II. (neskorší kráľ Maximilián) a Marie Frederiky Františky Hedvigy Pruskej.

## Život
Detstvo trávil so svojim o tri roky mladším bratom Otom na zámku Hohenschwangau. Po abdikácii ich starého otca, kráľa Ľudovíta I., nastúpil na trón v roku 1848 ich otec.
 
V roku 1861 sa Ľudovít zoznámil s hudbou Richarda Wagnera, ktorá ho veľmi ovplyvnila a podnietila jeho záujem o operu ale aj o mýtických hrdinov, mýty a rozprávky. Wagnera neskôr podporoval svojím vplyvom i finančne.

## Vláda
Po otcovej smrti  10. marca 1864 bol Ľudovít II. v ten istý deň vo veku osemnásť rokov korunovaný za bavorského kráľa.

V roku 1866 vstúpilo Bavorsko na strane Rakúska do vojny proti Prusku. Kráľ sa neorientoval vo vojenských záležitostiach a preto vedenie vojny úplne prenechal ministrom. Po porážke Rakúska musel podpísať mierovú zmluvu, bavorská armáda sa musela podriadiť pruskej a Bavorsko muselo Prusku zaplatiť 30 miliónov guldenov vojnových reparácií. Ľudovít II. situáciu znášal dosť ťažko a keď potom muselo Bavorsko bojovať na strane Pruska vo vojne proti Francúzsku, bol politikou natoľko sklamaný, že sa utiahol na svoje zámky a panovníckym záležitostiam sa takmer úplne prestal venovať. Ešte predtým podnikol svoju jedinú cestu po Bavorsku.

## Mecenáš a staviteľ
Väčšinu peňazí z jeho i štátnej pokladne pohltila výstavba zámkov Neuschwanstein, Herrenchiemsee a Linderhof. Rozpočet bol často prekročený až trojnásobne oproti pôvodným plánom.

## Literatúra
* HERRE, Franz: *Ludvík II. Bavorský (Jeho život - Jeho země - Jeho doba).* Praha : Ikar CZ, 2010. 368 s. ISBN 978-80-249-1428-2

## Galéria

Súbor:Schloss Linderhof.JPG|Zámok Linderhof
Súbor:Neues Schloss Herrenchiemsee 1.jpg|Zámok Herrenchiemsee


## Iné projekty

## Zdroj

Kategória:Vládcovia Bavorska
Kategória:Wittelsbachovci
Kategória:Nemecké LGBT osobnosti
Kategória:Mecenáši
Kategória:Osobnosti na nemeckých poštových známkach
Kategória:Obete samovrážd
Kategória:Nositelia Rádu zlatého rúna
Kategória:Rytieri Radu čiernej orlice
Kategória:Rytieri Radu svätého Andreja
Kategória:Nositelia rakúskeho Rádu zlatého rúna
Neuschwanstein

**Neuschwanstein** je nemecký zámok v oblasti obce Schwangau pri meste Füssen, ktorý dal postaviť bavorský kráľ Ľudovít II. Je to jeden z najznámejších a najnavštevovanejších turistických cieľov Nemecka a má prívlastok rozprávkový hrad. Architektúra a vnútorné vybavenie predstavuje romantický historizmus a eklekticizmus 19. storočia. Neďaleko sa nachádza aj zámok Hohenschwangau.

## Iné projekty

## Externé odkazy
* Neuschwanstein

## Zdroj

Kategória:Hrady a zámky v Nemecku
Kategória:Eklektické stavby
Kategória:Stavby v Bavorsku
Peter Stašák

**Peter Stašák** (* 5. jún 1950, Spišské Bystré) je slovenský spevák, textár a moderátor.

## Život
Peter Stašák sa narodil v Spišskom Bystrom, kde vychodil aj základnú školu. Už od útleho detstva ho priťahoval spev a láska k hudbe, a tak bolo prirodzené, že po ukončení základnej školy sa prihlásil na Konzervatórium v Košiciach. Po úspešnom absolvovaní prijímacích skúšok začal študovať operný spev, no viac ho lákala populárna hudba. Po ukončení štúdia pôsobil ako učiteľ na ĽŠU vo Svite a po šiestich rokoch sa definitívne vydal na cestu populárnej hudby. V rokoch 1974 až 1981 spolupracoval s rôznymi kapelami, ktoré vystupovali v kaviarňach a baroch na Slovensku aj v zahraničí. Popri tom začal pravidelne nahrávať v Československom rozhlase a v Československej televízii.

V roku 1981 sa začal častejšie objavovať v televízii, čo podporilo jeho dráhu koncertného speváka. Slovkoncert ho začal posielať na zahraničné festivaly, kde zaznamenal viacero úspechov. Na festivale v Mongolsku – Ulanbátare sa stretol s producentmi z bývalej NDR, ktorí mu ponúkli koncertovanie po celej NDR. Jeho sprievodným orchestrom sa okrem iných stal aj orchester Gustáva Broma, ktorý tam účinkoval a doprevádzal spevákov aj z iných krajín. Peter tak so svojimi piesňami precestoval všetky kontinenty okrem Antarktídy.

Vydal 26 albumov, viaceré z nich boli ocenené zlatou a platinovou platňou. Naďalej účinkuje v rôznych programoch slovenských a českých televízií, napríklad vo veľmi úspešnom hudobno-zábavnom programe Slovenskej televízie Repete. Najväčší úspech v televízií, bolo účinkovanie v jeho vlastnom programe *[[Kaviareň Slávia (relácia)|Kaviareň Slávia]]*. Tento hudobno-zábavný program Slovenskej televízie z rokov 19992010 priniesol vďaka Petrovi na obrazovky okrem celej československej špičky aj množstvo umelcov z ďalších deviatich krajín. Peter Stašák naďalej pravidelne koncertuje na Slovensku aj v zahraničí.

V roku 2024 si zahral menšiu úlohu vo filme Kavej.

## Ocenenia
* *1970 – súťaž O zlatú kameru 2.miesto*
* *1972 – Košický zlatý poklad 2.miesto*
* *80.roky – Festival Mongolsko 1.miesto*
* *Festival Kuba – Havana 1.miesto*
* 2016 - Cena mesta Košice
*2021 - Cena za mestsku časť Košice
(zoznam ocenení nie je úplný)

## Piesne

### Známe hity
* „Žijem, žijem“
* „V prístave túžob“
* „Všetkým dievčatám“ (+ Michal Dočolomanský (1994) / + Karol Duchoň (1985))
* „Nikto nemá dva životy“
* „Pán Osud“
* „Tvoje oči“
* „Wagon Slovakia“

## Diskografia

## Referencie

## Externé odkazy
* Oficiálna stránka - www.peterstasak.sk


Kategória:Slovenskí popoví speváci
Kategória:Slovenskí popoví gitaristi
Kategória:Slovenskí televízni moderátori
Kategória:Slovenskí textári piesní
Kategória:Barytonisti
Kategória:Osobnosti zo Spišského Bystrého
Poddanstvo (roľníci)

**Poddanstvo** je (právny) vzťah podriadenosti roľníka (tzv. **poddaného**) a pozemkového vlastníka (pána, zemepána, feudála), pri ktorom je roľník osobne závislý od pozemkového vlastníka, a ktorý je typický pre stredoveké spoločenské pomery (resp. v marxistickom chápaní pre feudalizmus). Zostrená forma poddanstva sa nazýva nevoľníctvo (pričom tzv. prvé nevoľníctvo terminologicky často nezaraďujeme pod poddanstvo).

Základom poddanstva je fakt, že pôdu (pozemky, latinsky "*feudum*") vlastní pán, poddaný tohto pána na tejto pôde má k pôde len užívacie právo, za ktoré pánovi odvádza tzv. feudálnu rentu.

V Európskom stredoveku a novoveku malo poddanstvo v jednotlivých krajinách rozdielne formy. Na území dnešného Slovenska vzniklo v 10.13. storočí z tzv. prvého nevoľníctva, v novoveku prerástlo do tzv. druhého nevoľníctva (v Uhorsku zrušeného 1785). Feudálne vzťahy medzi poddanými a šľachtou boli zrušené až v roku 1848 tzv. marcovými zákonmi.

## Literatúra
* 
* 
* 

## Referencie


## Externé odkazy
*https://web.archive.org/web/20070320214044/http://encyklopedie.seznam.cz/heslo/316901-poddanstvi-lidu-selskeho

Kategória:Feudalizmus
Kategória:Stredovek
Kategória:Novovek
Február 2009

## Úmrtia
* 2. február – Tomáš J. Veteška, slovenský historik, spisovateľ, novinár a archeológ
* 5. február – Frederiek Nolf, belgický cyklista (* 1987)
* 5. február – Dana Vávrová, česká herečka a režisérka (* 1967)
* 6. február – James Whitmore, americký herec (* 1921)
* 8. február – Marian Cozma, rumunský hádzanár (* 1982)
* 11. február – Pavel Novák, český spevák, skladateľ, hudobník a spisovateľ (* 1944)
* 14. február – Louie Bellson, americký jazzový bubeník a hudobný skladateľ s talianskymi predkami (* 1924)
* 18. február – Kamila Skolimowská, poľská atlétka (* 1982)
* 20. február – Július Nôta, slovenský futbalista a tréner (* 1971)
* 21. február – Ilia Iosifovič Piateckij-Šapiro, ruský matematik (* 1929)
* 26. február – Johnny Kerr, americký basketbalista a basketbalový tréner (* 1947)
* 26. február – Norm Van Lier, americký basketbalista (* 1947)
* 27. február – Manea Mănescu, rumunský premiér (* 1916)

## Astronómia

## Kozmonautika

## Politika

Kategória:2009
Želiar

**Želiar** alebo **hofier** alebo zriedkavo **hofer** môže byť:
*v časoch poddanstva (v Uhorsku do druhej polovice 19. stor.): pozri želiar (poddanstvo)
*na začiatku kapitalizmu (na Slovensku druhá polovica 19. stor. – 1919/1945): deputátnik
*v dedinskom prostredí: človek, ktorý nemá vlastný dom/byt, a preto býva v podnájme alebo prenajatom dome/byte
Jasličkár

thumb|Jasličkári na dedine 
** Jasličkár **  alebo **betlehemec**  je  v slovenskom zvykosloví  mladý muž alebo dieťa, ktorí v čase Vianoc , chodievali s jasličkami najmä na slovenskom vidieku od domu do domu a svojim vystúpením pripomínali staré zvyky a obyčaje vzťahujúce sa na vianočné obdobie (*koledovani*). Po jasličkovaní sa chodilo najmä na Štedrý deň, na Štefana a na sviatok Troch kráľov. Na Slovensku je tiež zvykom, že okrem jasličkárov chodia  do ľudských príbytkov spievať vianočné piesne – koledy aj koledníci. 

## Historický opis

### Zemplín
Jasličkárov, čiže vianočných vinšovníkov podľa zápisov v kronikách našich obcí vždy radi privítali v každom dome. Obyčajne boli vždy  traja jasličkári a tí so sebou nosili jasličky, čiže maketu  vianočného betlehemu. Jeden z vinšovníkov nosieval palicu, ktorou búchal na dvere domu kde prišli vinšovať. Nosili tiež tašku, do ktorej dávali výslužky. Tie tvorila  najmä domáca pálenka, orechy, jablká, slanina alebo kto čo mal. Na Zemplíne napríklad jasličkári chodievali koledovať na 1. a 2. sviatok vianočný, pričom neobišli žiadny dom v dedine. Vinše a spevy boli náboženské. 

### Kysuce
Na Kysuciach betlehemci predstavovali anjela, baču, Kuba, Stacha a Fedora. Dotvárali atmosféru vianočných sviatkov. Predstavovali hry zo života pastierov ľudovými piesňami, vinšmi a žartmi. Anjel bol v bielom rúchu, na hlave mal zelený veniec a niesol betlehem. Bača, Stacho a Fedor oblečení ako boli pastieri v košeliach s vysokými čapicami s krížom a v rukách mali kyjaky. Kubo nazývaný aj ako starý pes bol oblečený tiež ako pastier, ale v kožuchu obrátenom na ruby. Na Slovensku sa betlehemstvo začalo tradovať v 18. storočí a to najmä tam kde boli typické drevené vyrezávané betlehemy.

### Šariš
Jasličkári všade kam prišli, priniesli radosť a veselosť. Je len samozrejme, že ich ľudia mali radi, a preto ich vždy niečím obdarovali. Ale aj jasličkári vedeli byť vďační. Ako také poďakovanie vyzeralo v šarišskej obci Sedlice?
Dzekujeme vam za vašo dari, co sce nam ich zo ščirosci daľi, s Panom Bohom še poručame, a v zdravi zostaňce. 

## Pramene
* Slovníky slovenského jazyka
* Letopisy obcí

## Iné projekty

## Externé odkazy
* Ján Kollár: Národnie spievanky 1 – Piesne a zlomky z mytologického ohľadu pamätné

Kategória:Vianoce
Kategória:Tradície
Kategória:Folklór
Santa’s Village

**Santa’s Village** môže byť:

Zábavný park v USA:
* Santa’s Village (Illinois)
* Santa’s Village (Jefferson, New Hampshire)
* bývalá turistická atrakcia v Lake Arrowhead (Kalifornia)
* bývalá turistická atrakcia v Scotts Valley (Kalifornia)

Zábavný park v Kanade:
* tematický park v Bracebridge (Ontário)
Mayerov-Rokitanského-Küsterov syndróm

**Mayerov-Rokitanského-Küsterov syndróm** alebo **MRK syndróm**, alebo **Küsterov syndróm** je pravdepodobne autozomálne dominantne dedičná anomália vývoja maternice a pošvy (zaradená do triedy I vrodených chýb Müllerových vývodov). Názov syndrómu je odvodený z mien lekárov, ktorí ho prví popísali (C. A. J. Mayer, Karel von Rokytansky a Hermann Küster).

V klinickom obraze dominuje primárna sterilita, sekundárne pohlavné znaky sú normálne. Vonkajší genitál je hypoplastický, vagína takmer chýba, rovnako i maternica, vajíčkovody sú hypoplastické, vaječníky sú uložené vysoko, normálne. Často sa vyskytujú pridružené anomálie obličiek a močových ciest, niekedy aneuryzma aorty a kostné anomálie.

## Klasifikácia
* Q51: Vrodené chyby maternice a krčka maternice
** Q51.0: Agenéza a aplázia maternice (vrodené chýbanie maternice)

## Zdroj

*Lazovskis I. *Přehled klinických symptomů a syndromů*. Avicenum, 1990.

Kategória:Autozomálne dominantné choroby
Kategória:Eponymické termíny v medicíne
Maurice Klippel

**Maurice Klippel** (* 30. máj 1858, Mulhouse - † 1942) bol francúzsky neurológ a psychiater.

## Život

Klippel študoval medicínu v Paríži. V roku 1884 sa stal internistom a v roku 1889 získal doktorát. V roku 1901 sa stal nemocničným lekárom a v tom istom roku ho vymenovali za primára v *[[Hospice Debrousse]]*. Nasledujúci rok sa stal riaditeľom oddelenia všeobecnej medicíny v *[[Hôpital Tenon]]*.

Klippel publikoval najmä v oblasti neurológie a psychiatrie, avšak témy jeho prác pokrývali široký okruh medicínskej problematiky, ako histológia, patológia a vrodené chyby. V roku 1924 odišiel do dôchodku.

## Dielo
S menom Maurica Klippela sa spájajú viaceré medicínske eponymy:
* Klippelova deformácia
* Klippelova porucha
* Klippelova-Feilova deformácia
* Klippelov-Feldsteinov syndróm 
* Klippelov-Trénaunayov-Weberov syndróm 
* Klippelov-Weilov znak

## Práce
* *Des amyotrophies*, Paríž, 1889
* *Les paralysies générales progressives*, Paríž 1898
* *Abscès cerébral*. In: *Traité de médecine by Paul Camille Hippolyte Brouardel ([[1837]][[1906]]) and Nicolas Augustin Gilbert ([[1858]][[1927]])*, Paríž 1901
* *Syphilis cérébrale* In: *Traité de médecine by Brouardel and Gilbert*,  Paríž 1901
* *Tumeurs cérebrales* In: *Traité de médecine by Brouardel and Gilbert*, Paríž, 1901
* *Maladies des méninges* (*[[et al.]]*) *Nouveau traité de médecine*, Paríž 1912
* *Pathologie générale évolutive*, Paríž 1921

; Nekrológ
* *Obituary* : Presse médical, Paríž, 1942; 46:654.

## Zdroje
* http://www.whonamedit.com/doctor.cfm/622.html  

Kategória:Narodenia v 1858
Kategória:Úmrtia v 1942
Kategória:Francúzski psychiatri
Kategória:Francúzski neurológovia
Citačný faktor

**Citačný faktor** (angl. *citation factor*) je pomer počtu citácií na určitý časopis k počtu citácií v časopise uvedených za bežný rok.

## Referencia
*http://vydavatelstvi.vscht.cz/knihy/uid_es-005/hesla/citaCnI_faktor.html
Kategória:Bibliometria
Kategória:Bibliografia
Kategória:Vedecké časopisy
HMS Indefatigable (1909)

**HMS Indefatigable** bol bojový krížnik britského Kráľovského námorníctva, vedúca loď svojej triedy. Posádku tvorilo 860 mužov. Bol spustený na vodu v roku 1909. Išlo o vylepšenie triedy lodí Invincible. Loď mala predĺžený trup, silnejšie pancierovanie a zmena konštrukcie tiež umožnila bočnú salvu pre veže P i Q. Účastnila sa ostreľovania osmanských pozícií pri Dardanelách 3. novembra 1914. Vo februári sa vrátila do Spojeného kráľovstva. Následne bola zaradená do 2. eskadry bojových krížnikov. V máji 1916 sa stala súčasťou Beattyho flotily bojových krížnikov, ktorá sa účastnila bitky pri Jutsku, kde bola 31. mája 1916 potopená. Najpravdepodobnejšou príčinou skazy lode v bitke pri Jutsku bolo nedostatočné pancierovanie muničných komôr.

Kategória:Bojové krížniky Spojeného kráľovstva
Kategória:Trieda Indefatigable
Blahoželanie

**Blahoželanie** (iné názvy: **blahoprianie** - čechizmus**, gratulácia, gratulovanie**) je vyjadrovanie želania dobra (aby sa niekomu stalo niečo dobré), často sprevádzané prejavovaním uznania, ocenenia. Ako **vinš** (staršie **žičenie všetkého dobrého**) sa spravidla označuje len blahoželanie vo zvyčajnej podobe a spravidla vo veršoch. 

## Praktické použitie

Najčastejšie sa vinše spájajú s významnými spoločenskými alebo osobnými sviatkami. Napríklad známe sú najmä vinše vianočné, novoročné, či veľkonočné. Pri osobných stretnutiach vinšujeme najmä vtedy, ak ideme niekomu blahoželať na meninyalebo  narodeniny .

Príklady  šarišských vinšov.
* Na Viľiju
Pochvaľeni budz Ježiš Kristus. A ja vam vinčujem na totu svatu Viľiju, žebi vam Pam Boh pomoh tote švjatki prežic, druhe dožic, s menšima hriechami, s vekšu radoscu, s menšu staroscu,  od Boha lasku, od sušedoch prjaznosc, na poľu dobru  urodu, vo dvore dobri prichod,  v chiži ščesce, zdravje a hojne boske požehnaňe, ešči ja vam vinčujem šicko, co  sebe sami od mileho Pana Boha požadace. Visliš Paňe Bože !

* Na svadbe
Pochvaľeni budz Ježiš Kristus. Priňešľi sme vam dar maľučki, aľe vdzečni, žebi sce ho od nas prijaľi jak najvekši. Vdzečňe prijimame a vas furt v poščlivosci mame.
* Šarišský prípitok
Vinčujem vam, žebi v tim koršove paľenka ňigda ňevischla.
* K narodeninám
Daj vam Bože zdravja na tu pejdzešatku, žebi sce tak dožiľi  i ošemdzešatku.
* Pri rôznych príležitostiach
Pochvaľeni budz Ježiš Kristus. A ja vam vinčujem tak i tak a tote, co za mnu idu, ňeznaju aňi tak. 
* Pri odchode z návštevy
Vinčujem vam, žebi sce še tich starich dobrich zvikoch furt trimaľi.
* Poďakovanie jasličkárov
Dzekujeme  vam za vašo dari, co sce nam ich zo ščirosci daľi, s Panom Bohom še poručame, a v zdravi zostaňce. 
* Po dievčenskej hádke
A ja ci vinčujem, žebi ši še vidala vtedi jak budu drevene psi brechac.

## Pramene
* Ondrejka, K., *[[Malý lexikón ľudovej kultúry Slovenska]]*
* Slovníky slovenského jazyka
* http://www.pulib.sk/elpub/FM/Kotulic3/index.html 

Kategória:Spoločnosť
Kategória:Tradície
Kategória:Folklór
Kategória:Ľudská komunikácia
Kategória:Etiketa
Hysterosalpingografia

**Hysterosalpingografia** je rádiologická vyšetrovacia metóda dutiny maternice a vajíčkovodov. 

Základom je zavedenie kontrastnej látky do dutiny maternice cez krčok maternice. Vyšetrenie väčšinou vykonáva gynekológ, pretože vyžaduje nasondovanie kanála krčku maternice cez pošvu. Pod skiaskopickou kontrolou sa pozoruje tvar dutiny maternice vyplnenej kontrastnou látkou a jej ďalší postup do vajíčkovodov.

Hlavnou indikáciou je zistenie priechodnosti vajíčkovodov u žien, ktoré majú problémy s plodnosťou. V minulosti sa využívala na diagnostiku vrodených chýb maternice, no v tejto indikácii ju už prakticky úplne nahradilo vyšetrenie magnetickou rezonanciou. Vzhľadom na pomerne vysokú radiačnú záťaž sa hľadajú cesty, ako vyšetriť priechodnosť vajíčkovodov i inými cestami, napríklad špeciálnou kontrastnou látkou viditeľnou pri sonografickom vyšetrení.

Kategória:Skiaskopia
Kategória:Rádiológia ženského pohlavného systému
Hooters

right|thumb|Interiér reštaurácie Hooters v USA
right|thumb|Bachelor Party v Hooters

**Hooters** je obchodná značka dvoch amerických súkromných reštauračných reťazcov: Hooters of America, Incorporated, v meste Atlanta (Georgia) a Hooters, Incorporated v meste Columbus (Ohio). Založená bola v roku 1983 v meste Clearwater na Floride.

Zameriava sa na mužských zákazníkov, pričom zamestnáva skromne odeté čašníčky, no zamestnáva aj mužov ako kuchárov, roznášačov a manažérov. Ponuka obsahuje hamburgery a iné sendviče, steaky, morské jedlá a iné špeciality ako napríklad kuracie krídla. Takmer všetky reštaurácie Hooters majú licenciu na predaj alkoholických nápojov ako pivo a víno, a kde je to povolené, ponúkajú aj plnohodnotný alkoholický bar. Doplnkový tovar predstavujú tričká a rôzne iné suveníry.

V Spojených štátoch existuje viac ako 435 reštaurácií v 46 štátoch USA, na Amerických panenských ostrovoch a na ostrove Guam. Hooters funguje aj v 26 iných krajinách, a to v nasledovných: Bahrajn, Brazília, Kanada, Čína, Kolumbia, Argentína, Spojené kráľovstvo, Nemecko, Izrael, Mexiko, Guatemala, Paraguaj, Peru, Filipíny, Chorvátsko, Čile, Austrália, Panama, Kostarika, Kórejská republika, Grécko, Venezuela, Španielsko, Južná Afrika, Švajčiarsko a Singapur.

Plánuje sa aj otvorenie na Slovensku a v Česku.

## Referencie

## Iné projekty

## Externé odkazy
* Domovská stránka

Kategória:Podniky v USA
Bradfordov zákon rozptylu

**Bradfordov zákon rozptylu** alebo iba **Bradfordov zákon** je empirický bibliometrický zákon, ktorý objavil Samuel C. Bradford.

Bradford pri zostavovaní rešerše z geofyziky zistil, že články s požadovanou tematikou boli zverejnené v 326 časopisoch. Keď tieto časopisy ročlenil na tri skupiny tak, aby v každej bol približne rovnaký počet článkov, v prvej skupine bolo 9 časopisov s 429 článkami, v druhej 59 časopisov so 499 článkami a v poslednej 258 časopisov so 404 článkami. Podobnú zákonitosť zistil aj pri iných rešeršiach.

Na základe toho formuloval zákon rozptylu informácií. Ak je počet časopisov X je venovaný určitej problematike, tieto časopisy nazývané tiež kľučové časopisy predstavujú jadro znázornené centrálnym kruhom. Okolo kruhu možno vytvoriť medzikružia tak, že do prvého medzikružia umiestnime toľko ďalších najbližších časopisov, aby počet článkov o danej problematike bol taký istý v medzikruží ako v jadre.

Matematicky:
: X:Y:Z = X:nX:n²X = 1:n:n²

Platnosť zákona experimentálne dokázal na viacerých tematických oblastiach a zistil že n = 5.

Bradfordov zákon možno využiť pri hodnotení informačných prameňov v jednotlivých vedných odboroch,
pri určení polčasu starnutia vedeckých informácií, alebo v nákupnej politike knižnice.

## Literúra

* Dušan Katuščák, Marta Matthaeidesová, Marta Nováková: *Infomačná výchova. Terminologický a výkladový slovník.* Bratislava, Slovenské pedagogické nakladateľstvo 1998

Kategória:Bibliometria
Starbucks

náhľad|Krajiny, v ktorých má Starbucks pobočku
[right|thumb|Starbucks v britskom meste [Leeds]]

**Starbucks Corporation** je výrobca kávy a najväčší obchodný reťazec kaviarní na svete, pôvodom z mesta Seattle v USA. Prvá Starbucks predajňa na Slovensku bola otvorená 31. mája 2016 v Bratislavskom Auparku. Na Slovensku je v súčasnosti (r. 2025) 14 kaviarní Starbucks.

Starbucks vlastní 27 339 obchodov v 55 krajinách sveta (údaj z r. 2017), predáva predovšetkým mnoho druhov hotových káv, espresa, rozličné druhy ďalších horúcich a studených nápojov, kávové zrná, zákusky ku káve a reklamné predmety. V dôsledku neuváženej expanzie firma v júli 2008 ohlásila zámer uzavrieť iba v USA až šesť stoviek kaviarní a prepustiť asi 12 tisíc pracovníkov.

Firmu založil v roku v roku 1971 Gordon Bowker, Jerry Baldwin a Zev Siegel a pomenovaná je po dôstojníkovi veľrybárskej lode menom Frank Starbuck z Melvillovho románu Biela veľryba. V roku 1997 bol jej obrat 1,3 mld. dolárov.

## Predajne na Slovensku

## Referencie

## Iné projekty

## Externé odkazy
* Oficiálna stránka

Kategória:Káva
Kategória:Podniky v USA
Kategória:Obchodné reťazce
Kategória:Kaviarne
Kategória:Podniky založené v 1971
Deziderátum (knihovníctvo)

**Deziderátum** je dokument, ktorý knižnica vybrala ako vhodný pre svoj fond, ale ktorý v danej chvíli ešte nemohla objednať alebo získať. Knižnica dezideráta eviduje v kartotéke deziderát a snaží sa ich zaobstarať.

Kategória:Knižničná a informačná veda
Erráta

**Erráta** je zoznam chýb a ich opráv zistených po vytlačení dokumentu.

Erráta má zvyčajne formu samostatného lístka voľne vloženého do publikácie. Obsahuje chybný a správny text a miesto (číslo strany), kde sa chyba vyskytla.

Kategória:Publikovanie
Poddanstvo

**Poddanstvo** (príslušná podriadená osoba sa nazýva **poddaný**, príslušná vlastnosť **poddanosť**) môže byť:
* všeobecne a v histórii: (právny) vzťah podriadenosti medzi osobou nižšieho stupňa (podanným) a osobou vyššieho stupňa (pánom), neslobodnosť, najmä takýto vzťah medzi nižším feudálom a vyšším (aj kráľom), pozri napr. pod feudalizmus
*špecificky v histórii v súvislosti s roľníkmi: (právny) vzťah podriadenosti roľníka a pozemkového vlastníka (zemepána, feudála), pri ktorom je roľník osobne závislý od pozemkového vlastníka, a ktorý je typický pre stredoveké spoločenské pomery (resp. v marxistickom chápaní pre feudalizmus), pozri poddanstvo (roľníci)

**Poddanosť** môže byť aj:
* nevoľnosť, zotročenosť, bezprávnosť, ujarmenosť
* poslušnosť, pokornosť